मानव के लिए वंदनीय है गीता : प्रेमानंद
आध्यात्मिकगीता-ज्ञान प्रचारिणी सभा के तत्वावधान में रामपुरा मोहल्ला स्थित श्रीगीता भवन में मनाए जा रहे गीता जयंती समारोह के चौथे दिन शुक्रवार को सत्संग-कीर्तन कार्यक्रम में कई विद्वानों ने सत्संग किया। उपस्थित श्रद्धालुओं को प्रवचन देते हुए हरिद्वार से स्वामी प्रेमानंद महाराज ने कहा कि गीता एक अलौकिक ग्रंथ है। यह किसी एक जाति या धर्म से नहीं बंधा है।
मानव को मानवीय प्रेरणा देने के साथ सुखी रहने का एक मात्र साधन-ज्ञान है और ज्ञान प्राप्ति का अधिकारी मनुष्य है इसलिए गीता मानव मात्र के लिए है। मनुष्य के लिए वंदनीय, माननीय है। गीता का ज्ञान कहीं भी मिल सकता है, उसके लिए स्थान विशेष की मान्यता नहीं है। मंच संचालन करते हुए पं. रामचंद्र पाण्डेय ने कहा कि हम कभी मरते नहीं है, ही हम कभी पराजित होते हैं। रोहतक से साध्वी मुक्तानंद सरस्वती ने भी गीता पर प्ररेणादायी प्रवचन दिए। मुंबई से आए भजनोपदेशक त्रिभुवन दास, रोहतक के भजनोपदेशक रामनारायण निर्मोही हिसार के भजनोपदेशक सुभाष राजपाल ने भजनों की वर्षा की। सभा के प्रधान प्रबोध बृजमोहन बख्शी ने बताया कि 27 दिसम्बर तक चलने वाले समारोह में प्रात: 10 बजे से दोपहर 1 बजे तक सायंकाल सायं 5 बजे से 8 बजे तक भजन-कीर्तन का कार्यक्रम चलेगा। इस अवसर पर विपिन भंडारी एडवोकेट, रामकिशन चावला, रामस्वरुप महता, एल.डी.तनेजा, कुलदीप चोपड़ा, डा. मदन कक्कड़, नंदलाल धमीजा, धर्मबीर ग्रोवर, राजू नागपाल, शाम नागपाल, शामलाल अरोड़ा, अंश नागपाल, पं. सत्यवान शर्मा सहित अनेक लोग उपस्थित रहे।
गीता भवन में भजन सत्संग करते संत भजनों उपदेशक।
awa_Deva hin_Deva hin_Deva hin_Deva